钦定古今图书集成/理学汇编/经籍典/第067卷
## 钦定古今图书集成/理学汇编/经籍典/第067卷

| 钦定古今图书集成 理学汇编 第六十七卷 |

| |

第六十七卷目录

易经部汇考九

明鲍恂大易举隅〈宁王权序〉

朱升周易旁注〈自序〉

郑观周易本义通释增纂〈陈琏序〉

曹端太极图说述解〈自序〉

王恕玩易意见〈自序〉

杨守陈读易私抄〈自述〉

蔡清周易蒙引〈林希元序　谢廷赞序〉

蔡清太极图解〈易时中序〉

王云凤订正复古易〈自序〉

杨廉先天后天图学考正〈自序　桑悦序〉

杨廉太极图纂要〈自序〉

朱绶易经情蕴〈自序　都穆序　邵宝序〉

刘绩周易正训〈自序〉

何孟春易疑初筮告蒙约〈自序〉

崔铣读易馀言〈自序〉

崔铣易大象说〈自序〉

湛若水修复古易经训测〈自序〉

许诰图书管见〈自序〉

许诰太极图论〈何景明序　自序〉

周用读易日记〈邹元标序〉

王崇庆周易议卦〈自序　蒋一葵䟦〉

唐龙易经大旨〈自序　吕柟序〉

锺芳学易疑义〈自序〉

夏良胜周易变卦传〈自序〉

梅𬸦古易考原〈自序〉

马理周易赞义〈自序　朱睦桔序　郑䌹序〉

金贲亨学易记〈洪朝选序〉

季本易学四同〈自序　又图文馀辨序　又蓍法别传自序〉

王渐逵读易记〈自序〉

经籍典第六十七卷

### 明鲍恂大易举隅三卷

### 按宁王权序建阳城之表者则必拟乎土圭之法定方隅之体者则必正乎指南之规是知造化必假物而易之为书又必因人而明焉按神农重卦说云羲

皇得《河图》，始画八卦，后人因而重之，是为六十四卦。
王辅嗣以为宓羲，郑元以为神农，孙盛以为夏禹，史
迁以为文王。《干凿度》云：“垂皇策者，用蓍在六爻之后。”
是羲皇已重卦矣。《书契》取诸夬，是羲皇之时已有夬
卦，其重明矣。羲皇干上坤下，立天地之位也；《归藏》先
坤后干，尊万物之母也。《连山》乾始于子，坤始于午，以
“明先天之道。《周易》尊干卑坤，其体乃定，读《易》者可得
而明矣。”然《易》之精者，独鲍氏得其所传之妙，而勿行
于世。先生崇德人，姓鲍名恂，字仲孚，元乙亥进士也。
深得大《易》之旨，乃作是书以宣大《易》之道，名曰学易。
举隅而授之连山陈先生亮，亮授之建安赵先生志
道，志道授之黄州程先生伯昌。先生名蕃，生于至元
十七年丁酉。生而英爽超卓，颖悟且奇，贯通三氏之
学，深得大《易》之旨，而合乎神明之德，出于人也，大不
凡矣，可谓奇士也。于是重加订正，以明圣人作《易》之
心。数十年间，屡欲刊行而事不果，予乃命寿诸梓，以
示后学，更其名曰《大易钩元》。

### 朱升周易旁注前图二卷周易旁注十卷

### 按升自序愚自中年以经书授徒教子每于本文之旁注字以明其意义其有不相连属者则益之于两字之间苟又有不明不尽者则又益之于本行之外

学者读本文而览旁注，不见其意义之不足也。惟《易》
旁注，则有前图者，《易》之为易，其本也，图象而已。文王、
周公、孔子之书，实为图象作注脚，故明此经者，不得
不求其本也。《河》出图，洛出书，天不爱道，泄诸象数，一
可巳，二何居？作《河图》《洛书》合一图，第一圣人之则之
也。八卦成列，而又因而重之，其传于今也，各有横图
圆图，而六十四卦圆图中又有方图，则亦悉矣。“帝出
乎震，成于艮”，其方位之象，又何为哉？作《先天》《后天合
一图》第二。先天、后天，其始其终，既各有序矣。《连山》《归
藏》首艮首《坤》，今不能知，而《周易》首乾坤，终《既未济》，经
分上下，其间卦序乃复如彼。作《周易卦序图》第三。“卦
变也，卦主也，互体也，卦数也，卦位也”，纳甲也。之六者
时杂见于经传，必合著其全，使人可通考焉者也。作
《六图》第四。淳安夏氏有《读易》十字枢。愚平日窃窥于
《易》，得三大义，二者经传训释之机要也，则以附六图
之后。圣人处忧患之道，自《履》至巽，其传古，其指深，卦
之名义殆未足以尽之也，作《三陈九卦图》第五。“揲蓍
以求卦，因变而用爻，比义从长，宜勿拘。”一说作《蓍卦变占图说》第六。夫子言蓍卦之德，曰圆曰方，固非直
曰七奇八偶而已。作《蓍七卦八图》第七。卲子天根月
窟之唫，非为今《易》安注脚也。豫章萧氏《周易卦序》之
学，区别于三画六画之原，而象意昭融，玩味乎正变
始终之故，而教道明著。前纂为图，今录其全文于后，
而系以邵子之诗，“履运处身”，同一揆也。作《三十六宫
图说》第八、八图为之前，而后《周易㫄注》可得而读矣。

### 郑观周易本义通释增纂〈阙〉卷

### 按陈琏序伏羲画八卦而文籍生是易于诸经为首出秦焚典籍而易独存者以其占筮之书也易之作虽本于占筮自占筮既立而理义实寓于占筮之内

其道广大，包括天地，其源一出于天之自然，有非人
为智巧之私。而后世说《易》者，各随所见，不失于凿，则
失于泛；不失于诞谩，则失于怪僻，俱未为得。逮河南
程子作《传》，始以随时变易发明阴阳变易之妙，所谓
“体用一源，显微无间”是已。若偏于象占而不该乎理
义，则奚以知文王之《彖辞》、周公之《爻辞》、孔子之《十翼》
也。若专于理义而不及象占，又奚以知伏羲、文王所
画八卦之心哉？紫阳朱子《本义》之作，所以补程《传》之
所未足，而上以承四圣之心，羲、文、周公之言，至是始
坦然而明矣。然则程、朱不惟有功于四圣，诚有功于
万世也。厥后云峰胡氏之《通释》，一以《本义》为主，集诸
家之说不背程、朱者为之，其学出于朱子门人蔡氏。
三山郑尚宾博学有文，而专于《易》，尝登考古赵㧑谦
之门，考古之《易》得于天台郑氏，迺云峰所传之派，故
其学有源委，间取诸家说与《程传》《本义》合者，以补《通
释》之未备，间以一二己意附其间，名曰《增纂》。用心之
勤，取择之审，视予前所云说《易》者，相去甚远，而有功
于《本义通释》矣。学者诚能因是以明乎《易》道，则立言
励行，处己治人，守常应变，岂有不得哉？尚宾间属予
序其所传之由与增纂之意，遂书此复之。尚宾名观，
洪武中领荐，历官至临川令，所至有循良名，今为驸
马都尉《沐公学录》云。

### 曹端太极图说述解一卷

### 按端自序略太极者象数未形而其理已具之称形器已具而其理无朕之目是生两仪则太极固太极两仪生四象则两仪为太极四象生八卦则四象为

太极推而至于六十四卦，生之者皆太极焉。盖孔子
而后，论太极者，皆以气言。老子“道生一而后乃生二。”
庄子师之曰：“道在太极之先。”列子浑论之微，周子启
千载不传之秘，则孰知太极之理，而非气也哉？

### 王恕玩易意见二卷

### 按恕自序玩易意见者老夫玩易轩中所得之意见也弘治壬戌春老夫偶得寒疾少愈就于卧内牖间观书不甚明白乃于屋前构一小轩轩成移于其中

取《易》玩之，虽细字亦无不见。遂以“玩易”名其轩，作记
以识之。夫《易》本四圣之书，理义深奥，未易通晓。自汉
魏以来，诸儒训释不一。至宋伊川程先生既为之《传》，
晦庵朱先生又为之《本义》，自是以来至于今，以二先
生《传》义为准的。师儒之讲学，科目之取士，皆不外此
而他求。然六十四卦、三百八十四爻之辞，二先生固
已讲贯，训释明白，老夫依文寻义，间有不洽于心者，
乃敢以己意言之。“言之非，敢自以为是，愿与四方学
者商榷之，或有可取，不为无补。苟或不然，必因此以
发高明真知灼见之至论于久蕴深藏之馀，使四圣
之道焕然大明于世，以淑诸人”，亦老夫之志愿也。

### 杨守陈读易私抄〈阙〉卷

### 按守陈自述易经古文以伏羲之卦文王周公之辞孔子之十翼各分为袠则经传隔越而不通今文自坤卦而后以彖象传合缀于卦下以小象传分缀于

爻下，则经传混杂而无别。惟若乾卦今文，则犹存古
而且便今，斯亦可矣。程子之《传》主义理，朱子《本义》主
卜筮，各极其精。然《易》道广大，卜筮特其一端，而学者
非所当务。《易》理无穷，程、朱间有微漏，而诸儒亦或可
补。故首抄古文以见其原，次抄今文，皆同乾卦，而杂
取于《系辞》中之文言，分附于各卦之末。其经传之下，
则各择程、朱及诸儒之说，凡主义理者抄之，主占筮
者不抄也。

### 蔡清周易蒙引二十四卷

### 按林希元序虚斋蔡子以理学名成化弘治间易说若干卷坊间有旧刻顾荒缺弗理人有遗恨三子存微存远存警雅嗣先志各出家本以增挍予属禄仕

分心未之及也。退居暇日，始克成事。书成，将刻之，庸
书数言，以告学者。曰：“嗟乎！《易》岂易言哉！夫五经之有
《易》，犹众水之有海也。海不可列于众水，《易》可列于五
经哉？夫《诗》《书》《礼》《乐》《春秋》皆经也，然章自为意，句自为
义，《易》则不然，稽实以待虚，托一以该万，以六十四卦
三百八十四爻冒天下之道，岂与诸经比哉？圣人以”
辞而说《易》，犹人以舟而涉海。涉海者，乘长风，破巨浪，
穷力之所至，谓之见海则可，谓尽海之观则未也。说
《易》者，拟形容，象物宜，穷意之所至，谓之见易则可，谓尽《易》之蕴则未也。是故《易》可象而不可言，可言而不
可尽，圣人其犹病诸，况其下者乎？河南见理而遗数，
建安举数以兼理。二者不同，要亦齐鲁之间耳。蔡子
之说，何以过是？然近世诸儒说《经》，未能或之先也。或
者见其字分句解，遂目之为训诂，吾取其大者而已，
训诂非所知也。或者见其旁论远引，遂目之为支离，
吾取其近者而已，支离非所知也。学者信吾所知，所
不知者，置之以俟他日，斯则切问近思之学矣。

### 按谢廷赞序易之为道广矣大矣至人穷理至绝韦折擿思假以数十儒者穷训诂至寐以魂交而神与先告其精也如是继乃岐为京房翼奉孟喜郎𫖮之

学，几为谶纬之书。夫以三极之理，贬而为禨祥，无乃
过与？程子著《易传》，高出王弼诸传注之上。朱子著《本
义》，一取法于宣圣。《小象》言约而解微，诂近而旨远。明
兴虚斋先生佐之以《蒙引》一书为《本义》之疏。盖宣父
有功于《易》，朱子有功于宣尼，而蔡先生复有功于《本
义》。此经此传，遂揭日月而行之中天矣。